लुधियाना। लुधियाना में रेड लाइट पर खड़ी एक्टिवा सवार मॉडल और उसकी सहेली को ओवरस्पीड ट्रक ने टक्कर मार दी। इसके बाद भी ट्रक नहीं रोका। स्मृति और रितिका काफी दूर तक घिसटती चली गईं और मौके पर मौत हो गई। पुलिस ने मामला दर्ज कर लिया है।
एक दिन पहले मनाया था जन्मदिन
दोनों मॉडल टाउन के गुरु नानक खालसा कॉलेज में बीए फर्स्ट ईयर की स्टूडेंट थीं। रितिका ने पिछले महीने फैशन शो के दौरान किम एलिजाबेथ के डिजाइन किए कपड़ों को पेश किया था। वह उभरती हुई मॉडल थी। दोनों गुरुवार को मॉडल टाउन ट्यूशन पढ़ने गई थीं। रितिका ने बुधवार को ही अपना बर्थ-डे मनाया था।
शहर में और भी जगह हुए हादसे
प्रताप चौक फ्लाईओवर पर सामने से आ रही कार की हाईबीम स्विफ्ट डिजायर कार चालक की आंखों में पड़ने से बैलेंस बिगड़ गया। कार डिवाइडर से टकरा तीन बार पलटी और सड़क की दूसरी तरफ चली गई। कार में सवार अजैब सिंह और मेहरप्रीत सिंह बुरी तरह जख्मी हो गए। उन्हें डीएमसी पहुंचाया गया, जहां पर अजैब सिंह की मौत हो गई। जबकि मेहर प्रीत सिंह की हालत गंभीर है।
चीमा चौक के पास ओवरस्पीड कार डिवाइडर से टकरा पलट गई। हादसे में कार चालक शीतल शर्मा जख्मी हो गए। लोगों ने उसे हॉस्पिटल एडमिट करवाया। जहां पर उसकी हालत खतरे से बाहर है। वीरवार देर रात को बस स्टैंड के पास सड़क पर पैदल जा रहे बुजुर्ग को ओवरस्पीड बस ने टक्कर मार दी, िजसकी बाद में इलाज के दौरान मौत हो गई। उसकी पहचान नहीं हो पाई है।
आगे की स्लाइड्स में देखें संबंधित फोटोज...
hin_Deva hin_Deva hin_Deva bho_Deva hin_Deva hin_Deva hin_Deva